The Acting Queen & Hero ล้านฝันสนั่นจอ (ปี 2)
ลักษณะ รายการ

ในฤดูกาลที่ 2 มีการปรับเปลี่ยนผู้ดำเนินรายการ โดยยังคงมี “มารุต สาโรวาท” รับหน้าที่แอ็คติ้งโค้ช และสอนการแสดงให้กับผู้เข้าแข่งขัน  และ “กิติกร เพ็ญโรจน์” เอ็กเซ็กคูทีฟ โปรดิวเซอร์ของรายการ ที่มารับหน้าที่ให้คะแนนตัดสินและเป็นหนึ่งในคอมเมนเตเตอร์ประจำรายการ ภายหลังเปลี่ยนเป็น "ฉันทวิชช์ ธนะเสวี" นักแสดงชื่อดังจากภาพยนตร์เรื่อง กวน มึน โฮ  โดยได้มีการปรับเปลี่ยนรายการเพื่อความสนุกสนานให้กับผู้ชม ด้วยการเพิ่มผู้เข้าแข่งขันชาย 12 คน รวมเป็น 24 คน เดินทางเก็บตัว ณ โรงแรมอลอฟท์ กรุงเทพ-สุขุมวิท 11
เพื่อเข้าสู่ด่านการแข่งขันออกเป็น 2 ด่าน ได้แก่
ด่านแรก : ภารกิจ 4 สัปดาห์ โดยแต่ละสัปดาห์ ผู้เข้าแข่งขัน ชาย-หญิง 24 คน รับภารกิจ 3 ภารกิจ ได้แก่
1.ทำกิจกรรมด้านบันเทิง (Activity)
2.เรียนการแสดงขั้นพื้นฐาน (Acting Class) กับ ครูต้อ (มารุต สาโรวาท)
3.พบกับ 4 นักแสดงรับเชิญที่มีประสบการณ์ด้านการแสดง (Guest) ที่จะมาแบ่งปันประสบการณ์, มอบโจทย์ด้านการแสดง ร่วมคอมเม้นท์,ให้คะแนน และตัดสิน 
โดยแต่ละสัปดาห์จะคัดออก 4 คน เหลือ 8 คนสุดท้ายเข้าไปสู่การแข่งขันใน "ด่านที่ 2"
ด่านที่สอง : ผู้เข้าแข่งขัน ชาย-หญิง 8 คน รับภารกิจได้แก่
1.โจทย์ย่อยจากผู้ดำเนินรายการ (First Assignment)
2.เรียนการแสดง (Acting Class) กับ ครูต้อ (มารุต สาโรวาท)
3.บททดสอบจากผู้กำกับภาพยนตร์ชื่อดังของเมืองไทย (Director Challenge)
โดยแต่ละสัปดาห์จะคัดออก 1 คน  เหลือ 4 คนสุดท้ายเข้าไปสู่การแข่งขันในรอบตัดสิน
*ภารกิจสัปดาห์ที่ 1 : กิจกรรมช่วยเหลือสังคมด้วยการนำของบริจาคให้กับผู้ประสบภัยน้ำท่วม ที่ ชุมชุนหลังสวน อ.บางกรวย / เรียนรู้ศาสตร์ด้านการแสดงเรื่อง "การแสดงออกทางสีหน้า (Transition) / แสดงร่วมกับแขกรับเชิญ กอล์ฟ-อัครา  อมาตยกุล / ทดสอบทักษะด้านการแสดง (Skill Test) : จับคู่ผู้เข้าแข่งขัน "ชาย-หญิง" และ "ชาย-ชาย" เพื่อแสดงบทคู่รักที่เกิดความแค้นที่ฝ่ายชายไปมีคนอื่น จนถึงขั้นฆ่าคนรักของตัวเอง / จับคู่แสดงร่วมกับ "งู" 
ในบทที่เพิ่งรู้ว่าแท้ที่จริงแล้วคนรักของตัวเองเป็น "งู"
*ภารกิจสัปดาห์ที่ 2 :   เรียนรู้ศาสตร์ด้านการแสดงเรื่อง "การแสดงออกทางสีหน้า (Transition) / แสดงร่วมกับแขกรับเชิญ ชุ-ชุดาภา จันทเขตต์ / ทดสอบทักษะด้านการแสดง (Skill Test) : แบ่งทีมผู้เข้าแข่งขันเป็นสองทีมเพื่อแสดงบท "มือผี" คือว่าผู้แสดงว่าเข้าไปปลดทุกข์ในห้องน้ำ แล้วปรากฏว่ากระดาษชำระหมดเรียกเพื่อนให้เอากระดาษมาให้ พอกระดาษกลิ้งเข้ามาก้มีมือผีมาจับข้อมือ แล้วผีนั้นก็เข้าสิง/ บทบาทคุณหนูโรคจิต คือมีคุณหนูถูกไปจับเรียกค่าไถ่ แล้วโจรใช้แซ่ฟาด จนคุณหนูติดใจ แล้วโจรก็เลิกฟาดไปในที่สุดเพราะทนความซาดิสส์ไม่ไหว
*ภารกิจสัปดาห์ที่ 3 : เรียนรู้ศาสตร์ด้านการแสดงเรื่อง ของ “ความเชื่อ”  /บททดสอบด่านแรกด้วยการแสดงร่วมกับผู้เข้าแข่งขันชายในบทคู่รัก ที่ฝ่ายชายจะต้องเอ่ยปากขอแต่งงาน และผู้เข้าแข่งขันฝ่ายหญิงที่จับได้ว่า “เมย์” เพื่อนรักมาแย่งแฟนตัวเอง แสดงร่วมกับแขกรับเชิญ เมย์-พิชย์นาถ สาขากร / ทดสอบทักษะด้านการแสดง (Skill Test) :บททดสอบด้านทักษะ ด้วยโจทย์ 2 บทบาท บทแรก “รักโรแมนติก” โดยต้องแสดงให้เชื่อว่าเป็น “คู่รัก” ที่ฝ่ายชายแกล้งทำเป็นลืมวันเกิดคนรัก แต่แอบเซอร์ไพร้ส์ด้วยการทำเค้กวันเกิดให้ ฝ่ายหญิงที่เกิดอาการงอนแต่แรกจึงเกิดความซาบซึ้ง จบท้ายซีนด้วยการกัดสตอร์เบอรี่จากปากฝ่ายชาย/บททดสอบที่สองกับการแสดงบท “ตบ-จูบ” ให้เชื่อว่าทั้งคู่เกลียดกัน
*ภารกิจสัปดาห์ที่ 4 :  แสดงร่วมกับแขกรับเชิญ กระแต-ศุภักษร ไชยมงคล /ได้ร่วมการแสดงร่วมในคิวแอ็คชั่นกับกระแต ย “กระแต” รับบท “โจรสาว” ที่เข้ามายั่วยวน “ตำรวจ” แต่ไม่ได้ผลกลับถูกล็อกคอเข้าซะก่อน ผู้แข่งขันหญิงหนึ่งเดียวที่จะร่วมแสดง ในบท “นักข่าว” ที่ยิงคำถามจี้ดาราสาวจนถึงขั้น คุมอารมณ์ไม่อยู่เงื้อมือตบ แต่นักข่าวสาวรู้ทันจับแขนล็อกคอกลับทันที/ ทดสอบทักษะด้านการแสดง (Skill Test) : ร่วมแสดงเป็นลูกที่จะมาแก้แค้นแทนพ่อของตัวเองที่ถูกพวกโจรฆ่า ก็ถูกพวกโจรเหยียดหยามจนฮึดสู้ขึ้นมาอีกคร้งแล้วกลับมาสู้กับโจรอีกครั้ง